b'\n_START_ARTICLE_\n\xc4\x8castitljivi Bo\xc5\xbeji slu\xc5\xbeabnik\n_START_PARAGRAPH_\n\xc4\x8castitljivi Bo\xc5\xbeji slu\xc5\xbeabnik  je v katoli\xc5\xa1ki cerkvi naziv za pokojnika, ki so se mu v cerkvenem procesu priznanja mo\xc5\xbene beatifikacije in kanonizacije priznale vrline zglednega \xc5\xbeivljenja v veri, ter mu je bil \xc5\xbee izdan bodisi razglas o herojskih krepostih (pri spoznavalcih) bodisi o mu\xc4\x8deni\xc5\xa1tvu (pri mu\xc4\x8dencih)._NEWLINE_Preden se Bo\xc5\xbejega slu\xc5\xbeabnika lahko \xc4\x8dasti kot \xc4\x8dastitljivega, mora biti ta oseba razgla\xc5\xa1ena kot taka z razglasom, ki ga je odobril pape\xc5\xbe, da je \xc5\xbeivel \xc5\xbeivljenje, ki je bilo \xc2\xbbherojsko v vrlinah\xc2\xab, vrline pa so teolo\xc5\xa1ke kreposti vere, upanja in ljubezni pa tudi dobrodelnosti, preudarnosti, pravi\xc4\x8dnosti, trdnosti in zmernosti._NEWLINE_Prejetje naziva "\xc4\x8castitljivi Bo\xc5\xbeji slu\xc5\xbeabnik" je drugi od \xc5\xa1tirih korakov v procesu kanonizacije. _NEWLINE_Poleg dokazovanja zglednega in svetega \xc5\xbeivljenja, da bi nekoga oznanjali za\xc2\xa0\xc2\xbbbla\xc5\xbeenega\xc2\xab, je potrebno v nadaljevanju postopka razglasitve svetosti neizpodbitno dokazati \xc4\x8dude\xc5\xbe, ki se je zgodil nekomu, ki se je (ali so ga) v molitvi priporo\xc4\x8dali kandidatu za svetnika. Obi\xc4\x8dajno je to \xc4\x8dude\xc5\xbeno ozdravljenje ali \xc4\x8dude\xc5\xbena re\xc5\xa1itev iz smrtne nevarnosti, ki je ni mogo\xc4\x8de razlo\xc5\xbeiti kot posledico medicinskega zdravljenja ali obi\xc4\x8dajnega zaporedja dogodkov.'